20મી જુલાઈએ આરોગ્‍ય વિભાગની ટીમો દ્વારા 24244 ઘરોના 112470 લોકોનો સર્વે કરવામાં આવ્‍યો હતો. જેમાં તાવના 571 કેસો અને શરદી-ખાંસીના 344 તથા ઝાડાના 106 કેસો જોવા મળ્‍યા હતા. તેઓને સ્‍થળ પર જ તાત્‍કાલિક સારવાર આપવામાં આવી હતી. સર્વેલન્‍સ ટીમોમાં મેલ-ફિમેલ હેલ્‍થ વર્કર, આશાવર્કર, પેરામેડીકલ ટીમ જોડાઇ હતી. ટીમો દ્વારા 33250 કલોરીન ટેબલેટનું પણ વિતરણ કર્યું હતું. રોગચાળો ન ફેલાય તે માટે ચુનાના પાવડરનો પણ છંટકાવ કરવામાં આવી રહ્યો છે. આરોગ્‍યલક્ષી કામગીરીમાં 64 ગામડાંઓ આવરી લેવાયાં હતાં.